open-index/open-wikipedia-markdown huggingface dataset:
Επιδιόρθωση του DNA

δεξιά|με-πλαίσιο|Η βλάβη στο DNA έχει ως αποτέλεσμα χαλασμένα χρωμοσώματα
Η **επιδιόρθιωση του DNA** είναι μια συλλογή διαδικασιών με τις οποίες ένα κύτταρο αναγνωρίζει και επιδιορθώνει μια βλάβη στα μόρια του DNA που κωδικοποιούν το γονιδίωμα του. Στα ανθρώπινα κύτταρα, τόσο οι φυσιολογικές μεταβολικές ενέργειες όσο και περιβαλλοντικοί παράγοντες όπως η ακτινοβολία μπορούν να προκαλέσουν βλάβη στο DNA, με αποτέλεσμα ακόμη και 1 εκατομμύριο μεμονωμένες μοριακές βλάβες ανά κύτταρο ανά ημέρα. Πολλές από τις αναφερόμενες αλλοιώσεις προκαλούν δομική βλάβη στο μόριο του DNA και μπορούν να μεταβάλουν ή να εξαλείψουν την ικανότητα του κυττάρου να μεταγράψει το γονίδιο που κωδικοποιεί το προσβεβλημένο DNA. Άλλες βλάβες προκαλούν δυνητικά επιβλαβείς μεταλλάξεις στο γονιδίωμα του κυττάρου, οι οποίες επηρεάζουν την επιβίωση των παράγωγων κυττάρων αφού υποβληθεί σε μίτωση. Κατά συνέπεια, η διαδικασία επιδιόρθωσης του DNA είναι συνεχώς ενεργή καθώς ανταποκρίνεται σε βλάβες στη δομή του DNA. Όταν οι κανονικές διεργασίες αποκατάστασης αποτύχουν ή δεν εμφανίζεται κυτταρική απόπτωση, μπορούν να εμφανιστούν ανεπανόρθωτες βλάβες στο DNA, συμπεριλαμβανομένων των θραυσμάτων διπλής έλικας και των διασυνδέσεων DNA. Αυτό μπορεί τελικά να οδηγήσει σε κακοήθεις όγκους ή καρκίνο.

Ο ρυθμός επιδιόρθωσης του DNA εξαρτάται από πολλούς παράγοντες, συμπεριλαμβανομένου του κυτταρικού τύπου, της ηλικίας του κυττάρου και του εξωκυτταρικού περιβάλλοντος. Ένα κύτταρο που έχει συσσωρεύσει μεγάλη ποσότητα βλάβης στο DNA του ή ένα που δεν μπορεί να επισκευάσει αποτελεσματικά τις βλάβες που προκαλούνται στο DNA του μπορεί να εισέλθει σε μία από τις τρεις πιθανές καταστάσεις:

# μια μη αναστρέψιμη κατάσταση αδράνειας, γνωστή ως γήρανση
# αυτοκτονία κυττάρου, επίσης γνωστή ως απόπτωση ή προγραμματισμένος θάνατος του κυττάρου
# ανεξέλεγκτη κυτταρική διαίρεση, η οποία μπορεί να οδηγήσει στο σχηματισμό ενός όγκου που μπορεί να προκαλέσει την εμφάνιση καρκίνου

Η ικανότητα επιδιόρθωσης του DNA ενός κυττάρου είναι ζωτικής σημασίας για την ακεραιότητα του γονιδιώματός του και συνεπώς για την κανονική λειτουργικότητα αυτού του οργανισμού. Πολλά γονίδια που αρχικά αποδείχθηκαν ότι επηρεάζουν τη διάρκεια ζωής έχουν αποδειχθεί ότι εμπλέκονται στην αποκατάσταση και προστασία της βλάβης του DNA.
thumbtime=1|μικρογραφία|Πωλ Μόντριτς
Το βραβείο Νόμπελ Χημείας για το 2015 απονεμήθηκε στους Τόμας Λίνταλ, Πωλ Μόντριτς και Αζίζ Σανκάρ για την εργασία τους στους μοριακούς μηχανισμούς των διαδικασιών επιδιόρθωσης DNA.

## Παραπομπές


Κατηγορία:Κυτταρικές διεργασίες
Κατηγορία:Μοριακή γενετική
Κατηγορία:Μετάλλαξη
J'ai volé la vie

Το **J'ai volé la vie** ("Έκλεψα τη ζωή") ήταν η γαλλική συμμετοχή στο Διαγωνισμό Τραγουδιού της Eurovision 1989, γραμμένη στα γαλλικά από τη Ναταλί Πακ. Στην ηλικία των 11, η Πακ ήταν η νεότερη ερμηνεύτρια που εστάλη από τη Γαλλία στη Eurovision.

Το τραγούδι εκτελέστηκε 15ο, μετά την Ανέλι Σααρίστο της Φινλανδίας με το "La dolce vita" και την Νίνα της Ισπανίας με το "Nacida para amar". Στο κλείσιμο της ψηφοφορίας, έλαβε 60 πόντους και τερμάτισε 8ο ανάμεσα σε 22 συμμετέχοντες.

Οι στίχοι είναι κάπως ελλειπτικοί, καθώς η Πακ παραδέχεται ότι *"έκλεψε τη ζωή"* και πως *"δε μπορούσα να σου πω το όνομα μου"*.

Ο επόμενος Γάλλος εκπρόσωπος στο διαγωνισμό του 1990 ήταν ο Ζοέλ Ουρσούλ με το τραγούδι "White and Black Blues".

## Πηγές και εξωτερικοί σύνδεσμοι

* Επίσημη ιστοσελίδα του Διαγωνισμού Τραγουδιού της Eurovision, ιστορικό ανά έτος, 1989
* Λεπτομερείς πληροφορίες και στίχοι για το "J'ai volé la vie" στο diggiloo.tv.
Κατηγορία:Τραγούδια του 1989
Στέλλα Τσιάκουλα

Η **Στέλλα Τσιάκουλα** (γεν. 13 Μαρτίου 1998, Θεσσαλονίκη) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

## Εξωτερικοί σύνδεσμοι
* Greekvolley.gr - ΤΣΙΑΚΟΥΛΑ ΣΤΕΛΛΑ-ΜΑΡΙΝΑ 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες ΠΑΟ
Άννα Καρπουζά

Η **Άννα Καρπουζά** (γεν. 9 Ιανουαρίου 1990, Χανιά) είναι Ελληνίδα πρώην αθλήτρια πετοσφαίρισης, η οποία αγωνίστηκε ως Διαγώνια, Ακραία αλλά και ως Κεντρική.

Στο παρελθόν έχει αγωνιστεί με τα χρώματα του Παναθηναϊκού, κατακτώντας δύο Πρωταθλήματα (2008, 2011) και ένα Κύπελλο Ελλάδος (2008).

## Τίτλοι
'''Παναθηναϊκός Α.Ο.'''
* 2 Πρωταθλήματα Ελλάδας: 2008, 2011
* 1 Κύπελλο Ελλάδας: 2008

## Εξωτερικοί σύνδεσμοι
* Greekvolley.gr - Greekvolley.gr - ΚΑΡΠΟΥΖΑ ΑΝΝΑ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες Πανναξιακού
Κατηγορία:Πετοσφαιρίστριες ΑΟ Θήρας
Ανθή Βασιλαντωνάκη

Η **Ανθή Βασιλαντωνάκη** (γενν. 9 Απριλίου 1996) είναι Ελληνίδα διεθνής αθλήτρια πετοσφαιρίσεως, η οποία αγωνίζεται ως Ακραία στο πρωτάθλημα της Τουρκίας.

Γεννήθηκε και μεγάλωσε στον Βύρωνα, ενώ έχει καταγωγή από τα Χανιά από την πλευρά του πατέρα της και από το Άμστερνταμ της Ολλανδίας από την πλευρά της μητέρας της.

Στο παρελθόν αγωνίστηκε για δύο σεζόν με τα χρώματα του Παναθηναϊκού. Με την ομάδα Νεανίδων του Παναθηναϊκού αναδείχθηκε πρωταθλήτρια Ελλάδος 2013, στον τελικό που έγινε στο Άργος και στον οποίο οι Πράσινες επιβλήθηκαν με 3-0 σετ του Αίαντα Ευόσμου. Η ίδια αναδείχθηκε πολυτιμότερη παίκτρια (MVP) της διοργάνωσης.

Πρώτη σκόρερ και με μια θέση στην all star team των πανευρωπαϊκών  πρωταθλημάτων κορασίδων το 2013 και νεανίδων το 2014. 

Με την ομάδα της Ιμόκο Βόλλεϋ έγινε η πρώτη Ελληνίδα που κατέκτησε το πρωτάθλημα Ιταλίας τη σαιζόν 2015-16, έχοντας 14 πόντους στον τελευταίο τελικό παίζοντας σαν ακραία. Με την ομάδα της Νοβάρα κατέκτησε το κύπελλο και το super cup της Ιταλίας τη σεζόν 2017-18. 

Την αγωνιστική χρόνια 2021 - 2022 αγωνίστηκε με την ομάδα της Γαλατασαράι ΣΚ.http://www.volleynews.gr/greeks-abroad/item/57532-η-ανθή-βασιλαντωνάκη-στο-volleynewsgr-ναι-υπέγραψα-στην-γαλασαράι

Απο το 2022 αγωνίζεται με την ομάδα της Turk Hava Yollari.

## Παραπομπές


## Εξωτερικοί σύνδεσμοι
* Greekvolley.gr - ΒΑΣΙΛΑΝΤΩΝΑΚΗ ΑΝΘΗ

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΠΑΟ
Τάσος Χατζηγιοβάνης

Ο **Τάσος Χατζηγιοβάνης** (Μυτιλήνη, Λέσβος, 31 Μαΐου 1997), είναι Έλληνας ποδοσφαιριστής που αγωνίζεται ως πλάγιος μέσος
στην Ομόνοια Λευκωσίας 

## Συλλογική Καριέρα

### Το ξεκίνημα
Έκανε τα πρώτα ποδοσφαιρικά του βήματα στην Αθλητική Πολιτιστική Ακαδημία «Οδυσσέας Ελύτης» στη Λέσβο και τη σεζόν 2013-2014 μεταπήδησε στις ακαδημίες του Παναθηναϊκού.

### Παναθηναϊκός
Υπέγραψε το πρώτο του επαγγελματικό συμβόλαιο με την πρώτη ομάδα των πρασίνων στις 24 Αυγούστου του 2016. Το συμβόλαιό του ήταν διάρκειας 2 ετών. Στις 2 Ιουνίου του 2017 ανανέωσε πρόωρα τη συνεργασία του με τον Παναθηναϊκό μέχρι το καλοκαίρι του 2020. Το επίσημο ντεμπούτο του με τη φανέλα του τριφυλλιού έγινε στις 3 Νοεμβίου 2016, στον εντός έδρας αγώνα με τη Σταντάρ Λιέγης για το Europa League που οι πράσινοι γνώρισαν την ήττα με 3-0. Στον συγκεκριμένο αγώνα ο Χατζηγιοβάνης εισήλθε στην αναμέτρηση ως αναπληρωματικός. Το πρώτο του γκολ με τη φανέλα του Παναθηναϊκού το πέτυχε την 1η Φεβρουαρίου του 2017, στη νικηφόρα εκτός έδρας αναμέτρηση με τον Κισσαμικό για το Κύπελλο Ελλάδος που έληξε 0-4. Στη συγκεκριμένη αναμέτρηση αγωνίστηκε ως βασικός. Το 2022, κατέκτησε το Κύπελλο Ελλάδας.

### Άνκαραγκιουτζου

Στις 24 Μαΐου 2022, η Άνκαραγκιουτζου ανακοίνωσε την απόκτηση του Χατζηγιοβάνη απο τον Παναθηναϊκό για δύο χρόνια. Στις 8 Αυγούστου 2022, έκανε το ντεμπούτο του απέναντι στην Κόνιασπορ, το οποίο ματς έληξε 0-0. Στον τουρκικό σύλλογο αγωνίστηκε συνολικά 71 φορές σε μία διετία, σημειώνοντας 7 γκολ και 8 ασίστ.

### Έγιουσπορ
Στις 26 Ιουνίου 2024, ο Χατζηγιοβάνης μετακόμισε στην Έγιουσπορ.

### Ομόνοια Λευκωσίας
Στις 2 Ιουλίου 2025, ο Χατζηγιοβάνης ανακοινώθηκε από την Ομόνοια Λευκωσίας με διετές συμβόλαιο συνεργασίας.

## Διεθνής σταδιοδρομία
Έχει αγωνιστεί με την Εθνική Ελπίδων τόσο σε φιλικά όσο και σε αναμετρήσεις για την προκριματική φάση του Euro 2019. Το πρώτο του γκολ με τη φανέλα της Εθνικής Κ-21 το πέτυχε στις 15 Οκτωβρίου 2018, στη νικηφόρα εντός έδρας αναμέτρηση με τη Λευκορωσία για τα προκριματικά του Euro 2019. Τον Οκτώβριο του 2020, κλήθηκε στην εθνική αντρών για πρώτη φορά και έκανε την πρώτη του εμφάνιση, στη νικηφόρα φιλική αναμέτρηση απέναντι στην Κύπρο.

## Τίτλοι

### Παναθηναϊκός

* Κύπελλο Ελλάδος: 2021-22

## Παραπομπές
https://toprotoselido.gr/o-diethnis-ellinas-tasos-chatzigiovanis-ston-asteras-aktor-quot-yposchomai-skliri-doyleia-kai-afosiosi-stin-omada-quot/

## Εξωτερικοί σύνδεσμοι
* Τάσος Χατζηγιοβάνης σε ιστοσελίδα ΠΑΕ Παναθηναϊκός
* Τάσος Χατζηγιοβάνης στο transfermarkt
* 
* Τάσος Χατζηγιοβάνης στο soccerway

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδος
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές ΜΚΕ Ανκαραγκιουτσού
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Μεϋνάρντο Σαμπίλι

Ο **Μεϋνάρντο Α. Σαμπίλι** είναι Φιλιππινέζος πολιτικός. Είναι ο τωρινός δήμαρχος της Λίπα στο Μπατάνγκας. Είναι μέλος του κόμματος Νασιοναλίστα και πρώην μέλος του Σανγκουνιάνγκ Πανλαλαουιγκάν εκπροσωπώντας την Τέταρτη Επαρχία. Συμμετείχε σε προηγούμενες εκλογές για την Βουλή των Αντιπροσώπων των Φιλιππίνων αλλά δεν κατάφερε να εκλεγεί. Κέρδισε τις εκλογές για το δήμαρχο της Λίπα του 2010, νικώντας τον δήμαρχο Όσκαρ Λ. Γκόζος.

## Παραπομπές


Κατηγορία:Φιλιππινέζοι πολιτικοί
Ευρωπαϊκό Πρωτάθλημα Στίβου 2018 – 400 μέτρα με εμπόδια ανδρών

Τα **[[400 μέτρα με εμπόδια]]** **ανδρών** ήταν ένα από τα αγωνίσματα στο **[[Ευρωπαϊκό Πρωτάθλημα Στίβου 2018]]**. Πραγματοποιήθηκε στο Ολυμπιακό Στάδιο Βερολίνου στις 6,7 και 9 Αυγούστου.

## Ρεκόρ

## Πρόγραμμα

## Αποτελέσματα
μικρογραφία|331x331εσ|Η σειρά 1.

### Γύρος 1
Οι πρώτοι 2 κάθε σειράς (Q) και οι 5 επόμενοι καλύτεροι χρόνοι (q) προκρίνονται στους ημιτελικούς. Οι πριν τον αγώνα 11 Ευρωπαίοι Κορυφαίοι προκρίνονταν αυτόματα στους ημιτελικούς.

### Ημιτελικοί
Οι 2 πρώτοι κάθε σειράς (Q) και οι 2 επόμενοι καλύτεροι χρόνοι (q) προκρίνονται στον τελικό.

Οι αθλητές που είχαν προκριθεί αυτόματα στους ημιτελικούς.
μικρογραφία|332x332εσ|Ο τελικός.

### Τελικός

## Παραπομπές


00400 μέτρα εμπόδια αν
Κατηγορία:400 μέτρα με εμπόδια στο Ευρωπαϊκό Πρωτάθλημα Στίβου
Μαργαρίτα των Λουζινιάν

Η **Μαργαρίτα των Λουζινιάν** (1276 - 1296) ήταν Βασίλισσα του Αρμενικού βασιλείου της Κιλικίας (1293 - 1296) σαν σύζυγος του Θόρου Γ΄ της Αρμενίας. Η Μαργαρίτα των Λουζινιάν ήταν δεύτερη κόρη και όγδοο παιδί του Ούγου Γ΄ της Κύπρου και της Ισαβέλλας του Ιμπελέν. 
Η πατρική της οικογένεια βασίλευσε στο Σταυροφορικό Βασίλειο της Κύπρου και στο Βασίλειο της Ιερουσαλήμ από τα τέλη του 12ου αιώνα. Η Μαργαρίτα είχε άλλα 10 αδέλφια, μεγαλύτεροι αδελφοί της ήταν : ο Ιωάννης Α΄ της Κύπρου, ο Ερρίκος Β΄ της Κύπρου, ο Αμαλρίκ, κύριος της Τύρου και ο Γκυ, κοντόσταυλος της Κύπρου.

## Βιογραφία
Η Μαργαρίτα παντρεύτηκε τον Θόρο/Θεόδωρο, δευτερότοκο γιο του Λέων Γ΄ της Αρμενίας (9 Ιανουαρίου 1288). Ο πάπας Πάπας Ονώριος Δ΄ ζήτησε με επιστολή από τον επίσκοπο της Ταρσού να δώσει στο ζεύγος την απαιτούμενη γαμήλια απαλλαγή· αυτή εκδόθηκε στις 23 Μαΐου 1286. Ο σύζυγός της έγινε εστεμμένος πρίγκιπας στο Αρμενικό Βασίλειο της Κιλικίας (1289) και διαδέχθηκε στον θρόνο τον μεγαλύτερο αδελφό του Χετούμ Β΄ της Αρμενίας μετά την παραίτηση εκείνου (1293). Η Μαργαρίτα γέννησε σε ηλικία 14 ετών (7 Νοεμβρίου 1290) τον μεγαλύτερο γιο της Λέων Δ΄ της Αρμενίας, που έγινε βασιλιάς (1303) και παρέμεινε μέχρι την δολοφονία του (7 Νοεμβρίου 1370) μαζί με τον θείο του Χετούμ Β΄ από τον Ισλαμιστή Μογγόλο στρατηγό Μπιλαργκού. Στην συνέχεια γέννησε άλλον έναν γιο με το όνομα Βοημούνδος, αλλά η τύχη του είναι άγνωστη. Η Μαργαρίτα των Λουζινιάν πέθανε πρόωρα σε ηλικία 20 ετών (1296). Ο σύζυγός της νυμφεύτηκε σε δεύτερο γάμο μία Μογγόλα πριγκίπισσα, που το όνομα της δεν καταγράφτηκε.

## Οικογένεια
Παντρεύτηκε τον Θόρο Γ΄ των Χετουμιδών της Αρμενίας και είχε τέκνα:
* Λέων Δ΄ 1289-1307, βασιλιάς της Αρμενίας.
* Βοημούνδος.

## Πρόγονοι


## Παραπομπές


## Πηγές
*Charles Cawley, Medieval Lands, Armenia

Κατηγορία:Σύζυγοι βασιλέων της Αρμενίας
Κατηγορία:Οίκος του Πουατιέ
1η Ταξιαρχία Αεροπορίας Στρατού (Ελλάδα)

Η **Αεροπορίας Στρατού** (συντ. ΑΣ) είναι οργανωμένη στη Διεύθυνση Αεροπορίας Στρατού (ΔΑΣ), στην Σχολή Αεροπορίας Στρατού (ΣΑΣ) και στην 1η Ταξιαρχία Αεροπορίας Στρατού (1η ΤΑΞΑΣ).

Είναι αρμόδια για την εκπαίδευση, οργάνωση και εύρυθμη λειτουργία των Μονάδων Αεροπορίας Στρατού (ΜΑΣ). 
Ειδικότερα: 

*Χειρίζεται θέματα πτητικής εκπαίδευσης χειριστών, ασφαλείας πτήσεων και κανόνων εναέριας κυκλοφορίας, σε συνεργασία με το Γενικό Επιτελείο Αεροπορίας (ΓΕΑ) και την Υπηρεσία Πολιτικής Αεροπορίας (ΥΠΑ). 
*Παρακολουθεί την πτητική ικανότητα και απόδοση των χειριστών. 
*Επιδιώκει την εξασφάλιση υψηλού δείκτη ασφαλείας πτήσεων και επιχειρησιακής ετοιμότητας από τις ΜΑΣ. 
*Χειρίζεται θέματα που αφορούν εξοπλιστικά προγράμματα κυρίου αεροπορικού υλικού. 
*Παρακολουθεί τα αεροπορικά υλικά των ΜΑΣ, καθώς και θέματα συντηρήσεως αυτών. 
*Υποβάλει προτάσεις για την τακτική χρησιμοποίηση των ΜΑΣ.

Η συγκρότηση της Ταξιαρχίας και η διάταξη των Μονάδων της, περιλαμβάνει:

*Στο Α/Δ Στεφανοβικείου: το Στρατηγείο της Ταξιαρχίας, μαζί με τα 1ο και 2ο ΤΕΕΠ, 1ο ΤΕΑΣ, 1ο ΤΥΑΔ, 17 ΛΔΒ και το Λόχο Στρατηγείου.
*Στο Α/Δ Μεγάρων: το 2ο ΣΥΑΣ (Επιτελείο και Λ/Δ) με οργανικά τα 2ο και 4ο ΤΕΑΣ καθώς και το 2ο ΤΥΑΔ.
*Στο Α/Δ Αλεξάνδρειας εδρεύει το 3ο ΤΕΑΣ όπου πλέον βρίσκεται και η έδρα του ΚΕΑΣ

## Οργάνωση
Η 1η Ταξιαρχία Αεροπορίας Στρατού (1η ΤΑΞΑΣ) έχει την έδρα της στο Στεφανοβίκειο της Θεσσαλίας και περιλαμβάνει τις ακόλουθες μονάδες:Το Λόχο Στρατηγείου, με έδρα στο Στεφανοβίκειο της ΘεσσαλίαςΤο 17ο Λόχο Διαβιβάσεων (17 ΛΔΒ), με έδρα στο Στεφανοβίκειο της Θεσσαλίας

*

* Το 1ο Τάγμα Επιθετικών Ελικοπτέρων (1ο ΤΕΕΠ), με έδρα στο Στεφανοβείκιο της Θεσσαλίας

* Το 2ο Τάγμα Επιθετικών Ελικοπτέρων (2ο ΤΕΕΠ), με έδρα στο Στεφανοβείκιο της Θεσσαλίας

* Το 1ο Τάγμα Ελικοπτέρων Αεροπορίας Στρατού (1ο ΤΕΑΣ), με έδρα στο Στεφανοβείκιο της Θεσσαλίας

* Το 2ο Τάγμα Ελικοπτέρων Αεροπορίας Στρατού (2ο ΤΕΑΣ), με έδρα στα Μέγαρα της Αττικής

* Το 3ο Τάγμα Ελικοπτέρων Αεροπορίας Στρατού (3ο ΤΕΑΣ), με έδρα στην Αλεξάνδρεια της Μακεδονίας.

* Το 4ο Τάγμα Ελικοπτέρων Αεροπορίας Στρατού (4ο ΤΕΑΣ), με έδρα στα Μέγαρα της Αττικής

* Το 1ο Τάγμα Υποστηρίξεως Αεροδρομίου (1 ΤΥΑΔ)

* Το 2ο Τάγμα Υποστηρίξεως Αεροδρομίου (2 ΤΥΑΔ)

Κατηγορία:Ελληνικός Στρατός
Καλύβια Ηλείας

Με την ονομασία **Καλύβια Ηλείας** αναφέρονται στην Ηλεία οι παρακάτω οικισμοί:

* Καλύβια Αμαλιάδας Ηλείας, οικισμός του δήμου Ήλιδας.
* Καλύβια Αστρά Ηλείας, οικισμός του δήμου Αρχαίας Ολυμπίας
* Καλύβια Βαρθολομιού Ηλείας, οικισμός του δήμου Πηνειού
* Καλύβια Κρυόβρυσης Ηλείας, οικισμός του δήμου Αρχαίας Ολυμπίας

## Δείτε επίσης
* Καλυβάκια Ηλείας
Μαργαρίτα του Σουασσόν, βασίλισσα της Αρμενίας

Η **Μαργαρίτα του Σουασσόν** (πέθανε πριν τις 4 Ιουλίου 1381) Βασίλισσα του Αρμενικού βασιλείου της Κιλικίας (1373 - 1375) σαν σύζυγος του Λέων ΣΤ΄ της Αρμενίας ήταν κόρη του Τζων του Σουασσόν και της Μαρίας του Μίλμαρς.

## Βιογραφία

Ο πρώτος της γάμος κράτησε λίγο και ο πρώτος σύζυγος της πέθανε πρόωρα χωρίς απογόνους. Παντρεύτηκε σε δεύτερο γάμο τον Μάιο του 1369 στην Κύπρο τον Λέων  νόθο γιο του Ιωάννη Κοντόσταυλου της Κιλικίας και της Σολντάνε, κόρης ενός βασιλιά της Γεωργίας. 
Ο σύζυγος της κλήθηκε να κυβερνήσει το Αρμενικό Βασίλειο της Κιλικίας (1373), η Μαργαρίτα στέφθηκε βασίλισσα μαζί με τον Λέων στις 14 Σεπτεμβρίου.
Ο Λέων ΣΤ΄ και η Μαργαρίτα απέκτησαν μια κόρη την Μαρία, η οικογένεια πήγε εξορία στην Αίγυπτο όταν οι Μαμελούκοι κατέλαβαν την πρωτεύουσα του βασιλείου τους (1375).
Η αντιμετώπιση που είχε η πρώην βασιλική οικογένεια από τους Μαμελούκους ήταν σχετικά καλή.

Τον Αύγουστο του 1377 ο Λέων Ε΄ συνάντησε τον Φραγκισκανό μοναχό Τζων Νταρντέλ στον δρόμο του για προσκύνημα στην Ιερουσαλήμ, τον πλησίασε και μπήκε στην υπηρεσία του σαν γραμματέας. Ο Νταρντέλ μετά την επιστροφή του έθεσε  στους Ευρωπαίους ηγεμόνες το θέμα της ελευθερίας του Λέων ΣΤ΄, έπεισε τον Ιωάννη Α΄ της Καστίλης να πληρώσει ένα μεγάλο ποσό με πολύτιμους λίθους και ασημικά (1382).
Όταν απελευθερώθηκε ο Λέων η Μαργαρίτα είχε ήδη πεθάνει λίγο μετά την κόρη της Μαρία στο Κάιρο (1381), τάφηκαν μαζί στην εκκλησία του Αγίου Μαρτίνου στο Κάιρο.
Ο σύζυγος της πήγε στην Ισπανία και ο βασιλιάς Ιωάννης Α΄ τον διόρισε *λόρδο της Μαδρίτης*, αργότερα πήγε στο Παρίσι όπου και πέθανε (1393).

## Παραπομπές
 		


## Πηγές

*Kurkjian, Vahan M.. A History of Armenia (angol nyelven). New York: Armenian General Benevolent Union (1958). Hozzáférés ideje: 2015. március 25.
*Rüdt-Collenberg, Wipertus Hugo: The Rupenides, Hethumides and Lusignans: The Structure of the Armeno-Cilician Dynasties, Párizs, Klincksieck, 1963.
*Rudt de Collenberg, Wipertus Hugo: Les Lusignan de Chypre = EΠETHΡΙΣ 10, Nicosia, 1980.

## Εξωτερικοί σύνδεσμοι

*ΑΡΜΕΝΙΑ

Κατηγορία:Σύζυγοι βασιλέων της Αρμενίας
Ασράφ Χοτάκ

Ο **Σάχης Ασράφ Χοτάκ**, (παστού: شاہ أشرف ہوتک), γνωστός και ως **Σάχης Ασράφ Γκιλτζί** (παστού: شاه اشرف غلجي) (απεβ. 1730), γιος του Αμπντούλ Αζίζ Χοτάκ, ήταν ο τέταρτος ηγεμόνας της δυναστείας Χοτάκ. Ήταν Αφγανός από τους Γκιλτζί Παστούν, και υπηρέτησε ως διοικητής στον στρατό του Μαχμούντ Χοτάκ κατά την εξέγερσή του κατά των παρακμαζόντων Σαφαβιδών Περσών. Ο Ασράφ συμμετείχε και στη Μάχη του Γκουλναμπάντ. Το 1725, υπήρξε για σύντομο διάστημα Σάχης της Περσίας αφότου σκότωσε τον ξάδελφό του Μαχμούντ.

## Διακυβέρνηση
Ήταν ανιψιός του Μίρβαϊς Χοτάκ, και η βασιλεία του στιγματίστηκε από την ξαφνική παρακμή της φυλετικής διακυβέρνησης των Χοτάκ υπό την πίεση των μεγάλων δυνάμεων της εποχής, των Οθωμανών και των Ρώσων, αλλά και των περσικών δυνάμεων.

Ο Ασράφ Χαν σταμάτησε τόσο τις ρωσικές όσο και τις τουρκικές επιθέσεις. Νίκησε τους Οθωμανούς, που ήθελαν να αποκαταστήσουν τους πρώην αντιπάλους τους, τους Σαφαβίδες, στον θρόνο, σε μια μάχη κοντά στο Κερμανσάχ, όταν ο εχθρός είχε πλησιάσει στην Ισφαχάν. Αυτό οδήγησε σε ειρηνευτικές διαπραγματεύσεις με την Υψηλή Πύλη, οι οποίες διακόπηκαν για λίγο, αφού ο πρεσβευτής του Ασράφ επέμεινε ότι ο κύριος του θα πρέπει να γίνει Χαλίφης της Ανατολής και ο Οθωμανός Σουλτάνος, Χαλίφης της Δύσης. Το γεγονός αυτό προκάλεσε μεγάλη οδύνη στους Οθωμανούς, αλλά τελικά υπογράφηκε συμφωνία ειρήνης στο Χαμαντάν λόγω της υπέρτερης οθωμανικής διπλωματίας το φθινόπωρο του 1727.

Τελικά, ο βασιλικός περσικός στρατός του Σάχη Ταχμάσπ Β΄ (ένας από τους γιους του Σάχη Σουλτάνου Χουσεΐν), υπό την ηγεσία του Ναντέρ, νίκησε τις δυνάμεις των Γκιλτζί του Ασράφ σε μια αποφασιστική μάχη γνωστή ως Μάχη του Νταμγκάν τον Οκτώβριο του 1729, εκδιώκοντας τους Αφγανούς στην περιοχή του σημερινού Αφγανιστάν.

## Θάνατος
Όταν αποχωρούσε από την Περσία, ο Ασράφ συνελήφθη και δολοφονήθηκε από τον Χάνο του Καλάτ, Μιρ Μοχαμπάτ Χαν Μπαλόχ, το 1730.

Ο θάνατος του Ασράφ Χαν σηματοδότησε το τέλος της διακυβέρνησης των Χοτάκ στην Περσία, αλλά η χώρα του Αφγανιστάν ήταν ακόμα υπό τον έλεγχο του Σάχη Χουσεΐν Χοτάκ μέχρι την κατάκτηση της Κανταχάρ από τον Ναντέρ Σάχ το 1738 οπότε ο νέος Αχμάντ Σάχ Ντουράνι φυλακίσθηκε. Ήταν μόνο μια σύντομη παύση πριν από την ίδρυση της τελευταίας Αφγανικής Αυτοκρατορίας (σύγχρονο κράτος του Αφγανιστάν) από τον Αχμάντ Σαχ Ντουράνι το 1747.

## Παραπομπές


Κατηγορία:Εμίρηδες του Αφγανιστάν
Κατηγορία:Πέρσες βασιλείς
Panik Entertainment Group

μικρογραφία|Το λογότυπο της εταιρείας.
Η **Panik Entertainment Group** είναι ελληνική δισκογραφική εταιρεία, η οποία έχει έδρα τη Βούλα και ιδρύθηκε το 2011.

Αποτελείται από πέντε δισκογραφικά εμπορικά σήματα:
*την Panik Records, η οποία επικεντρώθηκε στα είδη pop, soul, dance, rhythm and blues.
*την Panik Platinum, η οποία ασχολείται με το ελληνικό τραγούδι.
*την Panik Gold, η οποία έχει αναλάβει την Άννα Βίσση και τον Νίκο Καρβέλα.
*την Panik Oxygen, η οποία ασχολείται με την έντεχνη ελληνική μουσική.

Επίσης, η Panik Entertainment Group επεκτείνεται και στον τομέα της διαχείρισης και των ζωντανών εκδηλώσεων με τις παρακάτω θυγατρικές:
*την Panik Relations, η οποία είναι το τμήμα δημόσιων σχέσεων της εταιρείας. Επίσης, αναλαμβάνει τη διαχείριση των καλλιτεχνών μέσω ανάδειξης και προώθησης.
*την Panik Live, που παρέχει υπηρεσίες παραγωγής και οργάνωσης εκδηλώσεων.

## Panik TV
Η Panik Entertainment Group κατέθεσε στο ΕΣΡ αίτηση για μετάδοση μέσω δορυφόρου και ευρυζωνικών δικτύων για το ομότιτλο τηλεοπτικό κανάλι Panik TV την οποία ενέκρινε. Το κανάλι, το οποίο ξεκίνησε τη λειτουργία του από την COSMOTE TV τη Δευτέρα 20 Σεπτεμβρίου 2021, μεταδίδει μουσικά βίντεο παραγωγής της ίδιας εταιρείας, καθώς και ολιγόλεπτες αυτοτελείς εκπομπές με μουσικά νέα από το χώρο της εγχώριας και διεθνούς μουσικής σκηνής, chart, νέα από τα μέσα κοινωνικής δικτύωσης, προτάσεις για τα πολιτιστικά δρώμενα, αστρολογικές προβλέψεις και θέματα που αφορούν τον τρόπο ζωής.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Ελληνικές δισκογραφικές εταιρίες
Κατηγορία:Δισκογραφικές εταιρίες pop μουσικής
Γλώσσα Ντοτελί

Η **Ντοτελί** ή **Ντοτιαλί** (डोटेली) είναι Ινδοάρια γλώσσα που ομιλείται από περίπου 800.000 άτομα, από τους οποίους οι περισσότεροι ζουν στο Νεπάλ. Παραδοσιακά θεωρείται ως δυτική διάλεκτος των Νεπαλικών και γράφεται στο Ντεβανάγκαρι. Σύμφωνα με το Άρθρο 1, Παράγραφος 6 του Συντάγματος του Νεπάλ του 2072 (2015) έχει επίσημο καθεστώς στο Νεπάλ. Έχει τέσσερις κύριες διαλέκτους, τις Μπαϊταντέλι, Νεπαλικά Μπατζάνγκκι, Νταρτσούλι και Ντοτελί. Η αμοιβαία κατανόηση ανάμεσα σε αυτές τις διαλέκτους είναι υψηλή και κάθε ομιλητής μιας διαλέκτου μπορεί να συνεννοηθεί με τον ομιλητή μιας άλλης διαλέκτου. 

Η Ντοτελί συνδέεται στενά με τις διαλέκτους Ατσχαμέλι και Μπατζουρέλι των νεπαλικών.Επιπλέον, η προφορά της γλώσσας μοιάζει αρκετά με τη διάλεκτο Τζούμλι των νεπαλικών. 

## Παραπομπές


## Εξωτερικοί σύνδεσμοι

* Type Nepali with Nepali Unicode
* Type In Nepali Unicode
* Saral Nepali Unicode
Κατηγορία:Γλώσσες του Νεπάλ
Νι Τσικίν

Ο **Νι Τσικίν** ή **Τσιχτσίν** (*倪志钦*, 14 Απριλίου 1942) είναι Κινέζος πρώην αθλητής στο άλμα εις ύψος. 

Στις 8 Νοεμβρίου 1970, στη Σαγκάη, πέρασε τα 2,29 μ., αλλά η επίδοση δεν αναγνωρίστηκε ως παγκόσμιο ρεκόρ γιατί η Κίνα δεν ήταν μέλος της Διεθνούς Ένωσης Ομοσπονδιών Κλασικού Αθλητισμού (IAAF). Μετά τη  αρχική αποτυχία του, οι θεατές ξεκίνησαν να απαγγέλουν τη ρήση του προέδρου Μάο Τσετούνγκ «Να είσαι αποφασισμένος, μη φοβάσαι να θυσιασθείς, ξεπέρνα όλα τα εμπόδια ως την τελική νίκη». Μετά την επιτυχία του, ο αθλητής έκανε την ακόλουθη δήλωση: «Αν τ' άλματά μου ήταν τόσο ψηλά όσο οι σκέψεις του προέδρου Μάο, θα χρειαζόμουν σκάλα πυροσβέστη για να τα μετρήσω».

## Παραπομπές


Κατηγορία:Κινέζοι αθλητές
Άνω Κουδούνι Αιτωλοακαρνανίας

Το **Άνω Κουδούνι** (επίσημα *Άνω Κουδούνιον*), είναι ημιορεινό χωριό του νομού Αιτωλοακαρνανίας σε υψόμετρο 320 μέτρα, το οποίο βρίσκεται προς τα νότια του όρους Αράκυνθος (Ζυγός) σε απόσταση 21 χλμ βορειοανατολικά του Μεσολογγίου (μέσω Αγίου Γεωργίου). Ως οικισμός αναφέρεται επίσημα το 1908 να προσαρτάται στον τότε δήμο Μεσολογγίου. Το 1934 συστάθηκε κοινότητα με έδρα τον οικισμό. Σύμφωνα με το πρόγραμμα ''Καλλικράτης'' μαζί με το Κάτω Κουδούνι, και τα Μελικιναίικα αποτελούν την τοπική κοινότητα Άνω Κουδουνίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή 2011 ως κοινότητα έχει πληθυσμό 67 κατοίκους, ενώ ως οικισμός 44. Η κοινότητα είναι χαρακτηρισμένη ως αγροτικός ορεινός οικισμός, με έκταση 16,364 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)

## Εξωτερικοί σύνδεσμοι
*Αράκυνθος: Άγιος Συμεών-Καρίτσα από τον ιστότοπο https://web.archive.org/web/20191011035303/http://www.topoguide.gr/

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Στάδιο Γιοκοχάμα

Το **Στάδιο Γιοκοχάμα** (横浜スタジアム *Yokohama Sutajiamu*) είναι στάδιο που βρίσκεται στη Γιοκοχάμα της Ιαπωνίας. Άνοιξε το 1978 με χωρητικότητα 30.000 ατόμων.

Χρησιμοποιείται συνήθως για τα αγωνίσματα του μπέιζμπολ και του σόφτμπολ. Στο στάδιο είναι γηπεδούχος η ομάδα "Yokohama DeNA BayStars".

## Συναυλίες
* Οι Santana και η Μασαγιόσι Τακανάκα έδωσαν συναυλία στο στάδιο μαζί στις 2 Αυγούστου 1981. 
* Ο Μάικλ Τζάκσον έδωσε 5 συναυλίες στο στάδιο (25, 26, 27 Σεπτεμβρίου & 3, 4 Οκτωβρίου 1987) και οι συναυλίες του πούλησαν συνολικά 240,000 εισιτήρια (48,000 ανά συναυλία περίπου).
* Η Τίνα Τέρνερ έδωσε 4 συναυλίες τον Μάρτιο του 1988.
* Η Μαντόνα τραγούδησε στο στάδιο κατά τη διάρκεια ενός γύρου συναυλιών της στις 25-27 Απριλίου 1990.

## Αθλήματα
Το Στάδιο Γιοκοχάμα θα είναι το στάδιο που θα διοργανωθεί το μπέιζμπολ και σόφτμπολ στους Θερινούς Ολυμπιακούς Αγώνες 2020.

## Παραπομπές


## Εξωτερικοί σύνδεσμοι
* 
* 

Γιοκοχάμα
Κατηγορία:Αθλητικές εγκαταστάσεις Θερινών Ολυμπιακών Αγώνων 2020
Η επιστροφή (τηλεοπτική σειρά)

**Η επιστροφή** είναι ο τίτλος μίας ελληνικής δραματικής σειράς που προβλήθηκε από τον τηλεοπτικό σταθμό ANT1 τη σεζόν 2018-2019. Μια οικογένεια ζει έναν εφιάλτη. Ο Μάνος, ο 4χρονος γιος του Ορέστη Κορωναίου και της Έλενας Δελλή, εξαφανίστηκε σε μια παραλία. 20 χρόνια αργότερα, ένας νεαρός εμφανίζεται στην πόρτα τους ισχυρίζοντας πως είναι ο γιος τους.

## Διανομή

Κατηγορία:Τηλεοπτικές σειρές ΑΝΤ1
Κατηγορία:Ελληνικές σαπουνόπερες
Διάσκεψη των Ηνωμένων Εθνών για το Εμπόριο και την Ανάπτυξη

Η **Διάσκεψη των Ηνωμένων Εθνών για το Εμπόριο και την Ανάπτυξη** (UNCTAD) είναι η διάσκεψη και το επίκεντρο, στο πλαίσιο του ΟΗΕ, που στοχεύει στην ανάπτυξη και άλλα συναφή ζητήματα στους τομείς του εμπορίου, της οικονομίας, της τεχνολογίας, των επενδύσεων και της αειφόρου ανάπτυξης. Στοχεύει κυρίως στην μεγιστοποίηση των ευκαιριών για εμπόριο, επενδύσεις και ανάπτυξη των αναπτυσσόμενων χωρών, καθώς και να τις βοηθήσει να αντιμετωπίσουν τις προκλήσεις από την παγκοσμιοποίηση ώστε να γίνουν μέρος της παγκόσμιας οικονομίας σε δίκαιη βάση.

## Παραπομπές

## Εξωτερικοί σύνδεσμοι

* United Nations Conference on Trade and Development
* UNCTAD member states
* Research Guide about UNCTAD (UN Library at Geneva)  
* International Trade Centre
* UNCTAD: Time to Lead (Focus on the Global South)
* Global Policy Forum – UNCTAD
* International Trade Debates 
* ODI Briefing Papers on the UNCTAD 

Κατηγορία:Οργανισμός Ηνωμένων Εθνών
Άνω Μούσουρα Αιτωλοακαρνανίας

Τα **Άνω Μούσουρα** ή Μούσουρα είναι ορεινό χωριό του νομού Αιτωλοακαρνανίας σε υψόμετρο 580 μέτρα.

## Γεωγραφικά - ιστορικά στοιχεία
Τα Άνω Μούσουρα βρίσκονται ΒΑ.-Α. του Αιτωλικού σε απόσταση 23 χλμ. (μέσω Αγριλιάς) και 15 χλμ. Β.-ΒΔ. του Μεσολογγίου. Το 1845 αναφέρεται στο ΦΕΚ 32Α - 08/12/1845 ως **Μούσουρι** να προσαρτάται στον τότε δήμο Αιτωλικού. Ως οικισμός με το όνομα Άνω Μούσουρα αναγνωρίστηκε επίσημα το 1940 οπότε και ορίστηκε έδρα της τότε κοινότητα Μοσούρων. Δυτικά του χωριού και προς το Κεφαλόβρυσο υπάρχει ο οικισμός Κάτω Μούσουρα που στην απογραφή του 1981 ενσωματώθηκε στα Άνω Μούσουρα. Σύμφωνα με το πρόγραμμα ''Καλλικράτης'' αποτελεί την τοπική κοινότητα Μουσούρων που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 242 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 11,841 χμ² (2011).

## Πληθυσμός

## Εξωτερικοί σύνδεσμοι
* Πολιτιστικός σύλλογος Μουσούρων

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Ανδρέας Ρουμελιώτης

Ο **Ανδρέας Ρουμελιώτης** γεννημένος στις 22 Σεπτεμβρίου 2000, είναι Έλληνας επαγγελματίας καλαθοσφαιριστής. Διαθέτοντας ύψος 1,96 μέτρα, αγωνίζεται ως σούτινγκ γκαρντ.

## Καριέρα
Ξεκίνησε την ενασχόλησή του με το μπάσκετ στις ακαδημίες του Πανιωνίου. Ήταν μέλος της εθνικής ομάδας των Παμπαίδων και συμμετείχε στο τουρνουά φιλίας στην Ιταλία. Επίσης πήρε μέρος και στη προετοιμασία της εθνικής παίδων.Το 2016 κατέκτησε την τρίτη θέση στο Πανελλήνιο Πρωτάθλημα Παίδων στα Τρίκαλα καθώς υπήρξε και μέλος της καλύτερης πεντάδας του πρωταθλήματος. Την περίοδο 2018-2019 αγωνίστηκε με την ομάδα του Ολυμπιακού καθώς συμμετείχε και στη προετοιμασία με την ανδρική ομάδα.Με την εφηβική ομάδα πήρε μέρος στο τουρνουά της Ευρωλίγκας στο Μόναχο (Adidas Next Generation Tournament) και επίσης κατέκτησε την πρώτη θέση στο Πανελλήνιο Πρωτάθλημα Εφήβων στην Χερσόνησο της Κρήτης.

## Τίτλοι-Διακρίσεις

* 3η θέση Πανελλήνιο Παίδων Τρίκαλα 2016 (ΠΑΝΙΩΝΙΟΣ)
* Καλύτερη πεντάδα Πανελλήνιο Παίδων Τρίκαλα 2016 (ΠΑΝΙΩΝΙΟΣ)
* 1η θέση Πανελλήνιο Πρωτάθλημα Εφήβων Χερσόνησος 2018 (ΟΛΥΜΠΙΑΚΟΣ)

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α.Ε. Ψυχικού
Μαεκιούλα (Τάλιν)

Η **Μαεκιούλα** (εσθονικά: *Maeküla*, το όνομα της υποεπαρχίας σημαίνει *Χωριό του Λόφου* στα εσθονικά) είναι υποεπαρχία () στην επαρχία Χααμπέρστι στο Τάλιν, πρωτεύουσα της Εσθονίας. Βρίσκεται στην επαρχία Χάργιου. Έχει πληθυσμό 2 κατοίκων (σύμφωνα με στοιχεία για την 1 Ιανουαρίου 2014).Στις 1 Ιανουαρίου 2017 ο πληθυσμός είχε παραμείνει σταθερός στα 2 άτομα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Εσθονίας
Χουσεΐν Χοτάκ

Ο **Σάχης Χουσεΐν Χοτάκ**, (παστού: شاه حسين هوتک), γιος του Μίρβαϊς Χοτάκ, ήταν ο πέμπτος και τελευταίος ηγεμόνας της δυναστείας Χοτάκ. Είχε καταγωγή από τους Παστούν (*[[Αφγανός (εθνωνύμιο)|Αφγανός]]*) από τη φυλή Γκιλτζί, και διαδέχθηκε τον αδελφό του Μαχμούντ Χοτάκ στον θρόνο μετά τον θάνατο του το 1725. Υπήρξε επίσης σημαντικός ποιητής στη γλώσσα παστού. Όσο ο ξάδερφος του διακυβερνούσε το μεγαλύτερο μέρος της Περσίας από την Ισφαχάν, ο Χουσεΐν διακυβερνούσε την περιοχή όπου σήμερα βρίσκεται το Αφγανιστάν από την Κανταχάρ.

Ο θάνατος του Ασράφ Χαν το 1729 σηματοδότησε το τέλος της σύντομης διακυβέρνησης των Χοτάκ στην Περσία (Ιράν), αλλά το σημερινό Αφγανιστάν βρισκόταν υπό τη διακυβέρνηση του Χουσεΐν μέχρι το 1738 όταν κατακτήθηκε από τον Ναντέρ Σαχ. Η κατάκτηση αυτή ήταν μία σύντομη διακοπή πριν την εγκαθίδρυση της τελευταίας Αφγανικής Αυτοκρατορίας και προκατόχου του σύγχρονου Αφγανιστάν το 1747.

## Παραπομπές


Κατηγορία:Εμίρηδες του Αφγανιστάν
Αλί ιμπν Ρασίντ αλ-Αλαμί

Ο **Αμπού αλ-Χασάν Αλί ιμπν Μούσα ιμπν Ρασίντ αλ-Αλαμί** (αραβικά: علي بن موسى بن رشيد العلمي), επίσης γνωστός ως **Σερίφ Μουλάι Αλί Μποεν Ρασίντ**, ήταν ο ιδρυτής της πόλης Σεφσαουέν στο Μαρόκο. Ήταν Ιδρισίδης και απόγονος του Σουφιστικού αγίου Αμπντ ας-Σαλάμ ιμπν Μασίς αλ-Αλαμί. Ήταν ο πατέρας του Σαγίντα αλ-Χούρρα, κυβερνήτη της Τετουάν.

Ίδρυσε το Σεφσαουέν στο 1471 ως βάση για να επιτεθεί στους Πορτογάλους που είχαν κατακτήσει τη Θέουτα το 1415.

## Παραπομπές


Κατηγορία:Άραβες στρατηγοί
Σίλβια Τζίκε

Η **Σίλβια Τζίκε** (**Silvia Ziche**) είναι Ιταλίδα καλλιτέχνης εικονογραφημένων εκδόσεων (κόμικς) και συγγραφέας. Γεννημένη στις 5 Ιουλίου του 1967 στο Τιένε της βόρειας Ιταλίας, η Τζίκε έχει γίνει ευρύτερα γνωστή χάρις στη συνεισφορά της στην Ιταλική σειρά του χαρακτήρα Ντόναλντ Ντακ. Η σχεδιαστική της γραμμή χαρακτηρίζεται από απλά και κωμικά στοιχεία και περιλαμβάνει αστείες εκφράσεις των χαρακτήρων που φιλοτεχνεί. 

Είναι επίσης, πολύ δημοφιλής λόγω των μεγάλων ιστοριών που έχει δημιουργήσει επί σειρά ετών στην Ιταλική έκδοση του περιοδικού Μίκυ Μάους, Topolino, όπως οι ιστορίες Paperina di Rivondosa, Topokolossal, Il Papero del Mistero, Il Grande Splash και Papere alla Deriva. Εκτός της εκδοτικής του Walt Disney, η Τζίκε έχει εργασθεί για λογαριασμό των περιοδικών Linus, Comix και Cuore. 

Το 1997 τιμήθηκε με το βραβείο 1997 Lucca Comics' Panther, ως καλύτερη νεοεμφανιζόμενη συγγραφέας και δύο χρόνια μετά (1999) με το αντίστοιχο έπαθλο σαν καλύτερη σχεδιάστρια χιουμοριστικών κόμικς.

## Παραπομπές


Κατηγορία:Ιταλοί δημιουργοί κόμικς
Κύκλος Καρνό

Το 1824 ο Γάλλος μηχανικός Σαντί Καρνό (1796-1832) περιέγραψε μια σημαντική κυκλική διεργασία, τον **κύκλο Καρνό**.

Η διεργασία αυτή αποτελείται από δύο ισόθερμες και δύο αδιαβατικές μεταβολές. Αναλυτικότερα:

Ισόθερμη εκτόνωση σε θερμοκρασία Τh.
Αδιαβατική εκτόνωση από θερμοκρασία Τh σε θερμοκρασία Tc.
Ισόθερμη συμπίεση σε θερμοκρασία Tc.
Αδιαβατική συμπίεση από θερμοκρασία Tc σε θερμοκρασία Τh .

Κατά τη ισόθερμη εκτόνωση, το αέριο βρίσκεται σε επαφή με τη θερμή δεξαμενή σε θερμοκρασία Th, απορροφώντας θερμότητα Qh.

Κατά την αδιαβατική εκτόνωση, το αέριο είναι θερμικά μονωμένο και εκτονώνεται  μέχρι η θερμοκρασία του να πάρει την τιμή Τc.

Κατά την ισόθερμη συμπίεση, το αέριο βρίσκεται σε επαφή με τη δεξαμενή χαμηλής θερμοκρασίας Τc , συμπιέζεται  αποβάλλοντας θερμότητα Qc.

Κατά την αδιαβατική συμπίεση, το αέριο είναι θερμικά μονωμένο και συμπιέζεται  ώστε να επανέλθει στην αρχική του κατάσταση.

Κατηγορία:Θερμοδυναμικές διεργασίες
Διαμοριακές δυνάμεις

Εκτός από τους δεσμούς μεταξύ των ατόμων στα μόρια (ενδομοριακοί δεσμοί) ή των ιόντων στις ιοντικές
ενώσεις (ιοντικοί δεσμοί), δεσμοί επίσης αναπτύσσονται και έξω από το μόριο (διαμοριακοί δεσμοί). Οι δεσμοί
αυτοί οι οποίοι είναι ηλεκτροστατικής φύσης έχουν μεγάλη σημασία στη διαμόρφωση πολλών ιδιοτήτων των
αερίων (π.χ. αποκλίσεις από την ιδανική συμπεριφορά), των υγρών (π.χ. σημείο βρασμού, διαλυτότητα, επιφανειακή
τάση, ιξώδες κ.λ.π.) και των στερεών (σημείο τήξεως, διαλυτότητα κ.λ.π.).
Γενικώς, οι δεσμοί αυτοί είναι πολύ ασθενέστεροι των ενδομοριακών. 

Οι **διαμοριακές δυνάμεις** μπορούν να ταξινομηθούν στις παρακάτω κατηγορίες:

# Δυνάμεις ιόντος- διπόλου.
# Δυνάμεις διπόλου- διπόλου.
# Δυνάμεις διπόλου– διπόλου εξ επαγωγής.
# Δυνάμεις στιγμιαίου διπόλου -στιγμιαίου διπόλου ή δυνάμεις διασποράς
# Δεσμός υδρογόνου, ο οποίος θεωρείται ως ειδική περίπτωση δυνάμεων διπόλου - διπόλου.

## Παραπομπές


Κατηγορία:Χημικές ενώσεις
Ισοβαρής μεταβολή

Η **ισoβαρής μεταβολή** είναι η μεταβολή της κατάστασης μιας ποσότητας ιδανικού αερίου, όπου η θερμοκρασία Τ και ο όγκος V μεταβάλλονται ενώ η πίεση P του παραμένει σταθερή. Η μεταβλητή P σημαίνει σταθερή.

Μαθηματικά εκφράζεται από τον πειραματικό νόμο του Gay Lussac: V / T = σταθερό και μεταξύ δύο καταστάσεων ισορροπίας Α και Β ισχύει:  VA / TA =  VB / TB . 

Παρατηρούμε ότι για σταθερή πίεση, ο όγκος V και η απόλυτη θερμοκρασία Τ είναι μεγέθη ανάλογα. Δηλαδή αν o όγκος αυξηθεί και η θερμοκρασία θα αυξηθεί και αντίστροφα.

## Παραπομπές


Κατηγορία:Θερμοδυναμικές διεργασίες
Πατριαρχικό παλάτι του Σρέμσκι Κάρλοβτσι

Το **πατριαρχικό παλάτι του Σρέμσκι Κάρλοβτσι** (σερβικά κυριλλικά: , σερβικά λατινικά: ) είναι κτίριο στο Σρέμσκι Κάρλοβτσι της Σερβίας, εντός της επαρχίας της Βοϊβοντίνα. Λόγω της σημασίας του, είναι καταταγμένο εντός του καταλόγου των πολιτισμικών μνημείων εξαιρετικής σημασίας της Δημοκρατίας της Σερβίας (n° SK 1034).

Το παλάτι αποτελεί έδρα της Επαρχίας της Συρμίας, ενώ, επίσης, αποτελεί θερινή κατοικία του Πατριάρχη της Σερβικής Ορθόδοξης Εκκλησίας.

## Περιγραφή
μικρογραφία|αριστερά|Άλλη άποψη του παλατιού.

Το παλάτι ανεγέρθηκε μεταξύ του 1892 και του 1895, βάση σχεδίου του, καταγόμενου από το Βελιγράδι, αρχιτέκτονα Βλατιμίρ Νίκολιτς, στην θέση του παλαιού «Κονακιού του Πασά». Η ιδέα της ανέγερσης νέας κατοικίας για την φιλοξενία του πατριαρχείου της Σερβικής Ορθόδοξης Εκκλησίας οφείλεται στον Μητροπολίτη Στέφαν Στρατιμίροβιτς, ενώ υλοποιήθηκε από τον Πατριάρχη Γκεόργκιγιε Μπράνκοβιτς.

Το κτίριο αποτελείται από ένα υπόγειο, ένα ισόγειο και έναν όροφο, ενώ ο σχεδιασμός του είναι της μορφής του κυριλλικού γράμματος «Ш». Στην κεντρική εσωτερική πτέρυγα του κτιρίου ευρίσκεται παρεκκλήσιο αφιερωμένο στον Άγιο Δημήτριο. Από αρχιτεκτονικής άποψης, το παλάτι, το οποίο συνδυάζει νεοαναγεννησιακά και νεομπαρόκ στοιχεία, αποτελεί χαρακτηριστικό παράδειγμα του ιστορικιστικού ρυθμού. Ιδιαίτερο βάρος δόθηκε στην κύρια πρόσοψη, η οποία είναι διακοσμημένη με μία κεντρική προεξοχή, με μία βεράντα, καθώς και μία μνημειακή σκάλα και έναν θόλο. Η συγκεκριμένη πρόσοψη χαρακτηρίζεται, επίσης, από προεξοχές παρούσες σε κάθε γωνία.

Η διακόσμηση του παρεκκλησίου του Αγία Δημητρίου, δηλαδή το εικονοστάσιο, οι θρόνοι, τα υαλογραφήματα και οι τοιχογραφίες, οφείλονται στον Ούρος Πρέντιτς, ο οποίος εργάστηκε εκεί έως το 1896.

## Θησαυρός της Σερβικής Ορθόδοξης Εκκλησίας
Το πατριαρχικό παλάτι φιλοξενεί εικόνες και εικονοστάσια, τα οποία ανήκουν στην Επαρχία της Συρμίας, ενώ δεν χρησιμεύουν, πλέον, για λατρευτικούς σκοπούς. Φιλοξενεί, επίσης, πορτραίτα των μητροπολιτών και των υψηλών αξιωματούχων της Εκκλησίας, αντικείμενα τα οποία υπάγονται στην κατηγορία των διακοσμητικών τεχνών. Η βιβλιοθήκη διαθέτει χειρόγραφα, καθώς και σπάνια βιβλία.


Ikona, Patrijaršijski dvor, Sremski Karlovci.JPG|Μία εικόνα προερχόμενη από τον «θησαυρό».
Unutrašnjost Patrijaršijskog dvora u Sremskim Karlovcima 01.JPG|Μία αίθουσα του Θησαυρού.
Peć od Žolnai keramike u Patrijaršijskom dvoru u Sremskim Karlovcima.JPG|Σόμπα από πορσελάνη του Ζόλναϊ.
Cvetnik, 15. vek.jpg|Χειρόγραφο του 15ου αιώνα.


## Δείτε επίσης
*Επαρχία της Συρμίας
*Σερβική Ορθόδοξη Εκκλησία
*Πολιτισμικά μνημεία του Διαμερίσματος της Νότιας Μπάτσκα

## Παραπομπές


## Εξωτερικοί σύνδεσμοι
* 

Κατηγορία:Πολιτισμικά μνημεία εξαιρετικής σημασίας στη Σερβία
Κατηγορία:Σρέμσκι Κάρλοβτσι
Σρεμσκι Καρλοβτσι
Σρεμσκι Καρλοβτσι
Κρατήρας Αντωνιάδη (Άρης)

thumb|right|255px|Ο κρατήρας Αντωνιάδη στον Άρη
Ο κρατήρας **Αντωνιάδη** (*Antoniadi*) είναι κρατήρας πρόσκρουσης στη Μεγάλη Σύρτη του πλανήτη Άρη, σε αρειογραφικές συντεταγμένες πλάτος 21,5° Β και μήκος 299,2° Δ. Η διάμετρός του είναι 394&nbsp;χιλιόμετρα και πήρε το όνομά του από τον αστρονόμο Ευγένιο Μ. Αντωνιάδη.

Υπάρχουν ισχυρές ενδείξεις ότι ο κρατήρας Αντωνιάδη περιείχε κάποτε στο εσωτερικό του ποτάμια και λίμνες με υγρό νερό. Συγκεκριμένα, «ανεστραμμένες κοίτες» σχηματίσθηκαν όταν συσσωρευμένα ιζήματα σταθεροποιήθηκαν από ανάμιξη με ορυκτά. Μετά τη διάνοιξη των ρεμάτων αυτών από τρεχούμενο νερό, η όλη περιοχή καλύφθηκε με ιζήματα. Αργότερα τα ιζήματα διαβρώθηκαν και παρασύρθηκαν, ενώ στο μέρος όπου υπήρχε η κοίτη παρέμειναν επειδή το σκληρυμένο υλικό αντιστάθηκε στη διάβρωση.

## Το ανεστραμμένο ανάγλυφο
thumb|right|205px|Ανεστραμμένες κοίτες στον κρατήρα Αντωνιάδη
Και άλλες τοποθεσίες στον Άρη δείχνουν ανεστραμμένο ανάγλυφο. Σε αυτές, η κοίτη ενός ποταμού ή χειμάρρου μπορεί να είναι υπερυψωμένο αντί κοίλο χαρακτηριστικό και έχει τη μορφή πολύ στενόμακρης λοφοσειράς. Η κάτω εικόνα από την κάμερα-τηλεσκόπιο «HiRISE» του διαστημοπλοίου *[[Mars Reconnaissance Orbiter]]* δείχνει τέτοιες ράχεις, που αποτυπώνουν αρχαίους καμπύλους ποταμούς και μικρούς παραποτάμους τους.

Το ανεστραμμένο ανάγλυφο με τη μορφή μαιανδρικών ράχεων θεωρείται ένδειξη της παρουσίας ροών νερού στην επιφάνεια του Άρη κατά το μακρινό παρελθόν. Εκτός από τον κρατήρα Αντωνιάδη, ένα άλλο παράδειγμα ανεστραμμένου αναγλύφου αποτελεί ο κρατήρας Μιγιαμότο, που προτάθηκε το 2010 ως υποψήφια τοποθεσία για αναζήτηση ζωής στον Άρη.

## Δείτε επίσης
* Κρατήρας πρόσκρουσης
* Αντωνιάδης (Σελήνη)

## Παραπομπές

## Εξωτερικοί σύνδεσμοι
* Sjogren, W. L.; Ritke, S. J., «Βαρυτομετρική ανάλυση του κρατήρα Αντωνιάδη»
* Ο κρατήρας στο ''Google Mars''

Αντωνιαδ
Ντέγιαν Μάνιακ

Ο **Ντέγιαν Μάνιακ** (,  1333) ήταν ευγενής στην υπηρεσία του Βασιλέα της Σερβίας, Στέφαν Ντούσαν, η μοναδική αναφορά προς το πρόσωπο του οποίου γίνεται εντός χάρτας χρονολογούμενης από τις 22 Ιανουαρίου 1333, εντός της οποίας ο Στέφαν Ντούσαν επισήμως πούλησε το Στον και την Πρέβλακα στη Βενετική Δημοκρατία. Βάση της σχετικής σειράς κατά την οποία οι μάρτυρες παρουσιάζονται, ο *βοϊβόδας* Ντέγιαν ήταν κατώτερου βαθμού από τον *[[στάβιλατς]]* Μίλος.

Κ. Γ. Γίρετσεκ ανάφερε πως ο Ντέγιαν Μάνιακ ήταν το ίδιο πρόσωπο με τον Ντέγιαν, τον *σεβαστοκράτορα* του Ντούσαν.

Σύμφωνα με δύο τοιχογραφικές συνθέσεις οι οποίες χρονολογούνται μεταξύ του 1332 και του 1337 στο Μοναστήρι του Κουτσέβιστε, στον νάρθηκα, στον βόρειο και νότιο τοίχο, ο Ντέγιαν είχε σύζυγο, την Βλαντισλάβα, και δύο υιούς, τους Γιόβαν και Ντμίταρ. Ο Ντέγιαν αναπαριστάται στον νότιο τοίχο, μαζί με την σύζυγό του, στεκούμενος δίπλα στον Στέφαν Ντούσαν και την σύζυγό του, Γιελένα.

## Σημειώσεις
*Το επίθετό του είναι, επίσης, δυνατό να αποδοθεί ως **Μάνακ** (Манак) ή **Μάνιακις** (Манијакис). Είναι άγνωστο εάν το *Μάνιακ* ήταν δημώνυμο ή πραγματικό επίθετο.

## Παραπομπές


## Πηγές
*  
*  

## Περαιτέρω ανάγνωση
*  
*  
*  

Κατηγορία:Σέρβοι ευγενείς του 14ου αιώνα
Κατηγορία:Στρατηγοί του Στέφαν Ντούσαν
Κατηγορία:Πρόσωπα του Βασιλείου της Σερβίας (Μεσαίωνας)
Χρυσόβουλα του Ντέτσανι

Τα **χρυσόβουλα του [[Ντέτσανι]]** () ή **χάρτες του Ντέτσανι** (Дечанске повеље/Dečanske povelje) είναι χρυσόβουλα χρονολογούμενα από το 1321-1331, φέροντα την υπογραφή του Στέφαν Ούρος Γ΄ Ντέτσανσκι της Σερβίας, Βασιλέα της Σερβίας, τα οποία περιλαμβάνουν αναλυτικό κατάλογο των νοικοκυριών και χωριών στη σημερινή περιοχή των Μετοχίων, Σερβία.

Ο Βασιλέας Στέφαν Ντέτσανσκι (βασίλευσε μεταξύ 1321-1331) ανέφερε πως οι αυλικοί αξιωματούχοι οι οποίοι ήσαν παρόντες στη συνέλευση του Ντέτσανι ήσαν οι *κάζνατς*, *τέπτσιγια*, *βοϊβόντα*, *σλούγκα* και *στάβιλατς*.

## Δημογραφία
Η πρώτη χάρτα καταλήγει στο συμπέρασμα πως η περιοχή ήταν εθνοτικά Σερβική.

89 οικισμοί με συνολικό αριθμό 2.666 νοικοκυριών κατεγράφησαν εκ των οποίων:
*86 Σερβικοί οικισμοί (96,6%)
*3 Αλβανικοί οικισμοί (3,3%)

2.166 κτηνοτροφικά αγροτικά νοικοκυριά μεταξύ 2.666 αγροτικών νοικοκυριών:
*2.122 Σερβικά νοικοκυριά (98%)
*44 Αλβανικά νοικοκυριά (2%)

## Παραπομπές


## Πηγές
*  
*  

Κατηγορία:Χρυσόβουλα
Κατηγορία:14ος αιώνας στη Σερβία
Κατηγορία:Δυναστεία των Νέμανιτς
Κατηγορία:Δημογραφική ιστορία της Σερβίας
Κατηγορία:Ιστορικά τεκμήρια
RBMK

Το **RBMK** (Ρώσικα: *Реактор Большой Мощности Канальный Reaktor Bolshoy Moshchnosti Kanalnyy*,"*High Power Channel-type Reactor*") είναι μια κατηγορία αντιδραστήρα πυρηνικής ενέργειας  και έχει σχεδιαστεί και κατασκευαστεί από τη Σοβιετική Ένωση.

Το RBMK είναι ένας πρώτος αντιδραστήρας δεύτερης γενιάς και ο παλαιότερος σχεδιασμός του εμπορικού αντιδραστήρα εξακολουθεί να είναι σε ευρεία λειτουργία. Ορισμένες πτυχές του σχεδιασμού του αντιδραστήρα RBMK, όπως η ενεργή απομάκρυνση της θερμότητας αποσύνθεσης, οι θετικές ιδιότητες του κενού συντελεστή, οι ράβδοι ελέγχου με άκρη γραφίτη και η αστάθεια σε χαμηλά επίπεδα ισχύος, συνέβαλαν στην καταστροφή του Τσέρνομπιλ το 1986, όπου ένα RBMK 1000 παρουσίασε κατακρήμνιση κατά τη διάρκεια μιας λανθασμένης δοκιμής, και η ραδιενέργεια απελευθερώθηκε σε ένα μεγάλο τμήμα της Ευρώπης. Αυτή η καταστροφή προκάλεσε παγκόσμιες εκκλήσεις για την πλήρη παύση λειτουργίας των αντιδραστήρων. Ωστόσο, εξακολουθεί να υπάρχει σημαντική εξάρτηση από τις εγκαταστάσεις RBMK για παραγωγή ενέργειας στη Ρωσία. Οι ατέλειες στο σχεδιασμό αντιδραστήρων RBMK-1000 εξαλείφθηκαν σύντομα μετά το ατύχημα του Τσερνομπίλ και από τότε δώδεκα αντιδραστήρες λειτουργούσαν χωρίς σοβαρά περιστατικά για πάνω από είκοσι χρόνια [2]. Ενώ εννέα μπλοκ RBMK υπό κατασκευή ακυρώθηκαν μετά την καταστροφή του Τσέρνομπιλ, και το τελευταίο από τα τρία υπόλοιπα μπλοκ RBMK στον πυρηνικό σταθμό του Τσερνόμπιλ τερματίστηκε τελικά το 2000, από τον Δεκέμβριο του 2017 υπήρχαν ακόμη 11 αντιδραστήρες RBMK και τέσσερις μικροί αντιδραστήρες ελαφρού ύδατος επιβραδυνόμενους με γραφίτη EGP-6, οι οποίοι λειτουργούσαν στη Ρωσία [1], αν και όλοι τους είχαν μετεξοπλιστεί με έναν αριθμό αναβαθμίσεων ασφαλείας.

Η μόνη διαφορά μεταξύ των αντιδραστήρων RBMK-1000 και RBMK-1500 είναι ότι ο RBMK-1500 ψύχεται με λιγότερα ύδατα και έτσι περισσότερο νερό μετατρέπεται σε ατμό. Χρησιμοποιεί επίσης λιγότερο ουράνιο. Οι μόνοι αντιδραστήρες αυτού του τύπου και η ισχύς εξόδου είναι εκείνοι στο πυρηνικό εργοστάσιο πυρηνικής ενέργειας Ιγκναλίνα. Το RBMKP-2400 είναι ορθογώνιο αντί για κυλινδρικό και προοριζόταν να κατασκευάζεται σε τμήματα σε εργοστάσιο για συναρμολόγηση επί τόπου. Σχεδιάστηκε έτσι ώστε να έχει ισχύ εξόδου 2400 MWe. Δεν κατασκευάστηκε κανένας αντιδραστήρας με αυτή την ισχύ εξόδου, ενώ ο ισχυρότερος από σήμερα είναι από το 2018 ο EPR 1750 MWe.

__ΜΕΠΠ__
Κατηγορία:Πυρηνικοί αντιδραστήρες
Κατηγορία:Επιστήμες και τεχνολογία στη Σοβιετική Ένωση
Κατηγορία:Επιστήμες και τεχνολογία στη Ρωσία
Τσι Τσενγκ (αθλήτρια)

Η **Τσι Τσενγκ** (*紀政*, 15 Μαρτίου 1944) είναι αθλήτρια του στίβου από τη Δημοκρατία της Κίνας. Το 1970 είχε πετύχει χρόνο 12,93 δευτερόλεπτα στα 100 μέτρα με εμπόδια..

## Παραπομπές


## Εξωτερικοί σύνδεσμοι
* 

Κατηγορία:Κινέζοι αθλητές
Κατηγορία:Εμποδιστές‎
Πασχάλης Στάικος

Ο **Πασχάλης Στάικος** (γενν. Δράμα, 8 Φεβρουαρίου 1996) είναι Έλληνας ποδοσφαιριστής που αγωνίζεται ως μέσος στην ΑΕΛ . Παίζει κυρίως αμυντικό χαφ αλλά έχει δοκιμαστεί σε αρκετές θέσεις. Ήταν αρχηγός της ομάδας Κ-20 του Παναθηναϊκού.

## Σταδιοδρομία
### Παναθηναϊκός

Εντάχθηκε στις ακαδημίες του Παναθηναϊκού το καλοκαίρι του 2009. Η προηγούμενη ομάδα του ήταν η Δόξα Βώλακα. Στον Παναθηναϊκό δοκιμάστηκε στις αρχές του 2009 και οι ιθύνοντες των πράσινων βλέποντας το ταλέντο του το αποφάσισαν να τον κάνουν εσώκλειστό στην Παιανία, σε ηλικία μόλις 13 χρόνων.

Tον Μάιο του 2013 είδε την τύχη να του γυρνάει την πλάτη και να του παίζει ένα περίεργο παιχνίδι λίγες μέρες μετά την ολοκλήρωση της τελικής φάσης του πρωταθλήματος των Εφήβων στην Ξάνθη όπου μάλιστα ήταν και αρχηγός του τριφυλλιού. Ειδικότερα, αντιμετώπισε ένα πρόβλημα υγείας το οποίο δεν είχε προέλθει από τραυματισμό σε κάποιο παιχνίδι ή σε προπόνηση και τον άφησε εκτός αγωνιστικής δράσης για ενάμιση χρόνο (μέχρι τον Νοέμβριο του 2014). Μάλιστα στο διάστημα αυτού του ενάμιση χρόνου βρέθηκε κοντά στην επάνοδο άλλες δυο φορές τουλάχιστον αλλά η περίπτωση του παρουσίαζε επιπλοκές και πήγαινε πάντα πίσω με αποτέλεσμα να ξεκινάει την θεραπεία πάλι από την αρχή.

Τον Μάρτιο του 2014 ο νεαρός άσος υπέγραψε επαγγελματικό συμβόλαιο με τον Παναθηναϊκό με τους πράσινους να θέλουν να δείξουν με αυτή τους την κίνηση πόσο πίστευαν στο ταλέντο του παρά το το γεγονός ότι δεν ήξεραν πότε θα επέστρεφε.

Ντεμπούτο στην πρώτη ομάδα έκανε στις 7 Ιουνίου 2015 στον αγώνα πλέι οφ Ατρόμητος - Παναθηναϊκός 2-0.

Στις 6 Ιουνίου 2017 ο Παναθηναϊκός προχώρησε σε πρόωρη ανανέωση του συμβολαίου του Στάικου μέχρι το καλοκαίρι του 2020.

### ΟΦΗ
Το καλοκαίρι του 2019 υπέγραψε στον ΟΦΗ ως ελεύθερος. 
## Παραπομπές


## Εξωτερικοί σύνδεσμοι
* Πασχάλης Στάικος σε ιστοσελίδα ΠΑΕ Παναθηναϊκός
* Πασχάλης Στάικος σε ιστοσελίδα Σούπερ Λίγκα 
* Πασχάλης Στάικος στο soccerway
* Πασχάλης Στάικος στο transfermarkt

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Α.Ε. Λάρισας
Άγιος Νικόλαος Αιτωλικού Αιτωλοακαρνανίας

*Για οικισμούς στην Ελλάδα με το ίδιο όνομα δείτε: [[Άγιος Νικόλαος (ελληνικά τοπωνύμια)]]*

Ο **Άγιος Νικόλαος** είναι μικρός οικισμός του νομού Αιτωλοακαρνανίας που βρίσκεται στα νοτιοδυτικά του Αιτωλικού και στους πρόποδες του λόφου Κατσά. Στην περιοχή είναι και το εξωκλήσι του Αγίου Νικολάου Κούντρου ή Κουντριώτη που είναι αφιερωμένο στον Άγιο Νικόλαο τον εν Βουνένοις, είναι ρυθμού σταυροειδούς - σταυρεπίστεγης με κεραμοσκεπή και πανηγυρίζει στις 9 Μαΐου. Ως οικισμός αναγνωρίστηκε επίσημα το 1928 και προσαρτήθηκε στην τότε κοινότητα Αιτωλικού. Σύμφωνα με το πρόγραμμα ''Καλλικράτης'' ανήκει στη δημοτική κοινότητα Αιτωλικού που υπάγεται στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 20  κατοίκους.
## Πληθυσμός

## Εξωτερικοί σύνδεσμοι

* Το εξωκλήσι του Αγίου Νικολάου Κούντρου ή Κουντριώτη στο Αιτωλικό

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου